iPhone X forsalg: Ekstrem efterspørgsel

Er 10.000 kroner for meget for en mobiltelefon? Ikke hvis man skal tage de første salgsprognoser for pålydende. Klokken 9.01 startede forsalget på den nye iPhone X – og den ser ud til at gå som varmt brød.

Der jubles over salget hos både elektronikkæden Power og hos teleselskabet Telia – og vil du forudbestille hos Apple, er der allerede fem seks ugers ventetid på telefonen.

Power

– Jeg havde forventet at det ville vildt, men ikke så vildt. Baseret på den første times salg, forventer jeg at iPhone X sælger omkring 30 gange mere end iPhone 8 i forsalg, siger Mogens Betzer der er salg- og marketingsdirektør hos Power.

Telia

Også hos Telia opleves der stor efterspørgsel på den pebrede mobil:

– Der var 4.000 personer i kø ved vores butikker, da de åbnede – og endnu flere på hjemmesiden. Der er ekstrem efterspørgsel, siger pressechef Rasmus Avnskjold fra Telia.

3

Hos 3 bekræfter pressechef Rikke Juhl Hansen, at efterspørgslen er enorm – og klart overgår iPhone 7 lanceringen, som ellers var den hidtil største. Indtil videre er den mest populære telefon overraskende nok 256GB spacegrey.

Telenor

Også hos Telenor er der gang i butikken. iNPUT-læseren Svend Ole Jungersen Nielsen fortæller via vores Facebookside, at han er i kø for at bestille iPhone X på Telenors hjemmeside – og der er 7.234 personer foran ham. Han må vente mere end en time for at komme til at bestille.

LÆS OGSÅ: Anmeldelse: Google wifi leverer godt internet til hele huset

LÆS OGSÅ: Anmeldelse: Huawei Mate 10 Pro er en utrolig smartphone til pengene

iPhone X forsalg: Ekstrem efterspørgsel